QORTI ĊIVILI PRIM'AWLA ONOR. IMĦALLEF ROBERT G. MANGION SEDUTA TAL-15 TA' LULJU 2021 Rat ir-rikors ta' OzoMalta Limited ipprezentat fil-21 ta' Dicembru, 2020 li permezz tieghu ppremettiet u talbet is-segwenti: Dikjarazzjoni tal-Fatti:- Illi s-soċjeta' intimata regolarment tingaġġa lis-soċjeta' attriċi sabiex teżegwixxi servizzi ta' tindif ġewwa diversi postijiet, inkluż lukandi; Illi s-soċjeta' intimata hija debitriċi fil-konfront tas-socjeta' attriċi fl- ammont ta' Mija u Ħamsa u Sebgħin Elf, Seba' Mija u Tlieta u Tletin Ewro u Ħamsa u Disgħin Ċenteżmu (€ 175,733.95) bħala bilanċ dovut fuq servizzi ta' tindif mis-soċjeta' attriċi lis-soċjeta' intimata fuq inkarigu tagħha; Illi dan id-dejn huwa ċert, likwidu u dovut u fir-rigward ta' liem, sa fejn taf is-soċjeta' attriċi, is-soċjeta' intimata ma għandiex eċċezzjonijiet validi fil-liġi xi tressaq; Illi minkejja diversi interpellazzjonijiet għall-ħlas tal-bilanċ, fosthom permezz ta' ittra interpellatorja datata 7 ta' Diċembru 2020 is- soċjeta' intimata baqgħet inadempjenti Illi minkejja li s-soċjeta' intimata ġiet interpellata diversi drabi mis- soċjeta' rikorrenti sabiex tersaq għall-hlas tal-bilanċ dovut ta' ta' Mija u Ħamsa u Sebgħin Elf, Seba' Mija u Tlieta u Tletin Ewro u Ħamsa u Disgħin Ċenteżmu (€ 175,733.95) hija baqgħet inadempjenti; Illi dan id-debitu huwa ċert, likwidu u dovut, u għalhekk jeżistu l-elementi kollha preskritti mid-disposizzjonijiet tal-Artikoli 167 sa 170 tal-Kapitolu 12 sabiex it-talbiet tas-soċjeta' attriċi jiġu deċiżi bid-dispensa tas-smiegħ tal-kawża billi sa fejn taf s-soċjeta' attriċi, l-intimati ma għandhom ebda eċċezzjoni xi jressqu; Tgħid għalhekk s-soċjeta' intimata għaliex m'għandiex din l-Onorabbli Qorti in vista tal-premess u b'dispensa mis-smiegħ tal-kawża ai termini tal- Artikolu 167 et seq. tal-Kapitolu 12 tal-Liġijiet ta' Malta: Tilqa' t-talba tas-soċjeta' rikorrenti u tagħti sentenza bid-dispensa tas-smiegħ tal-kawża skond l-Artikolu 167 et seq. tal-Kapitolu 12 tal- Liġijiet ta' Malta; Tiddikjara lis-soċjeta' intimata bħala debitriċi tas-soċjeta' attriċi fis- somma ta' Mija u Ħamsa u Sebgħin Elf, Seba' Mija u Tlieta u Tletin Ewro u Ħamsa u Disgħin Ċenteżmu (€ 175,733.95) liema ammont jirrappreżenta bilanċ dovut fuq servizzi reżi mis-soċjeta' attriċi lis-soċjeta' intimata. Tikkundanna lis-soċjeta' intimata tħallas lis-soċjeta' attriċi dik is- Bl-ispejjez u bl-imgħax kummerċjali sad-data tal-ħlas effettiv, kontra s- soċjeta' intimata li hija minn issa inġunta in subizzjoni. Rat l-affidavit ta' Tony Catania anness mar-rikors ġuramentat kif ukoll id- Rat id-digriet tagħha tal-24 ta' Diċembru 2020 li permezz tiegħu appuntat ir-rikors ġuramentat għas-smiegħ. Semgħat it-testimonjanza ta' Denise Gauci Sofia imsejħa mis-soċjeta' konvenuta. Semgħat it-trattazzjoni tal-avukati tal-partijiet dwar l-ewwel talba tas- soċjeta' attriċi sabiex il-Qorti tisma' l-kawża bid-dispensa mis-smiegħ. Rat l-atti. Ikkonsidrat; Sabiex tikkontesta t-talba tas-soċjeta' attriċi li qed titlob li l-Qorti tisma' l- kawza odjerna bid-dispensa mis-smigħ, is-soċjeta' konvenuta resqet bħala spjegat illi meta faqqet il-pandemija Covid-19 is-soċjeta' konvenuta spiċċat mingħajr impjegati u kien il-managing director tas-soċjeta' konvenuta, Louis Farrugia Turban, li huwa wkoll il-managing director tas-soċjeta' Rosales, li talabha tivverifika il-kontijiet tas-soċjeta' attriċi pendenti kontra s-soċjeta' konvenuta. Ix-xhud spjegat illi s-Sur Tabone għaddilha kopja ta' ftehim datat 23 ta' Dicembru 20161 bejn is-soċjeta' konvenuta u kumpanija bl-isem Captain Morgan Leisure Ltd li permezz tiegħu is-soċjeta konvenuta tat servizzi lis- soċjeta' Captain Morgan Leisure Ltd u li fir-rigward ta' tali servizzi hemm dovuta s-somma ta' €59,158.80. Ix-xhud spjegat li s-Sur Tabone talabha tivverifika u tirrevedi l-kontijiet mibgħuta mis-soċjeta' attriċi billi tikkonsidra s-somma ta' €59,158.80 bħala tpaċija parzjali tas-somma reklamata mis-soċjeta' attriċi. Ix-xhud spjegat ukoll illi kieku ma kienx għal din is-somma ta' €59,158.80, is-somma reklamata mis-soċjeta' attriċi fil-kawża odjerna kienet tkun kollha dovuta. Ikkonsidrat; soċjeta' attriċi. Ftit hemm x'jiġi kkonsidrat dwar ir-raġuni mressqa mis-soċjeta' konvenuta sabiex tikkontesta t-talba għall-kanonizzazzjoni tal-ammont reklamat mis- 47 tal-proċess Huwa evidenti minn eżami tad-dokument a fol 47 tal-proċess illi l-ammont pretiż mis-soċjeta' konvenita ma hux dovut mis-soċjeta' attriċi iżda minn soċjeta' oħra li ma hiex parti f'dawn il-proċeduri. Huwa għalhekk evidenti illi l-pretensjoni li qed tressaq is-soċjeta' konvenuta bħala raġuni għaliex għandha titħalla tikkontesta l-kawża hija kjarament infondata u bl-ebda mod ma l-Qorti tqis li tissodisfa l-estremi sabiex is-soċjeta' konvenuta titħalla tippreżenta risposta ġuramentata. La ġie allegat u wisq anqas tresqet xi prova almenu fuq livell ta' prima facie illi l-ammont reklamat mis-soċjeta' konvenuta ġie b'xi mod assunt mis-soċjeta' attriċi. Kif jipprovdi l-Artikolu 1196 tal-Kap. (1) Meta tnejn min-nies huma debituri lejn xulxin, issir bejniethom tpaċija. (2) It-tpaċija ssir ipso jure, u wkoll mingħajr ma jkunu jafu d- Hekk kif ikunu jeżistu żewġt idjun fi żmien wieħed,jinqatlu wieħed bl-ieħor sa fejn ikunu ndaqs. Tenut kont illi ma jirriżultawx l-estremi sabiex tavvera ruħha tpaċija parzjali bejn dak reklamat mis-soċjeta' attriċi fil-kawża odjerna, u dak reklamat mis-soċjeta' konvenuta; il-Qorti ma tqisx tali raġuni miġjuba mis-soċjeta' konvenuta bħala raġuni tajba sabiex il-Qorti ma tismax il- kawża odjerna bid-dispensa mis-smigħ tenut kont illi l-ammont reklamat mis-soċjeta' attriċi huwa kreditu ċert, likwidu u dovut tant li x-xhud imressaq mis-soċjeta' konvenuta kkonfermat illi kiemu mhux għas-somma li qed tippretendi s-soċjeta' konvenuta, s-somma reklamata mis-soċjeta' attriċi hija kollha dovuta. Il-Qorti tqis l-eċċeżżjoni li trid tressaq is-soċjeta' konvenuta bħala manifestament infondata fil-fatt u fid-dritt u fit-termini tal-Artikolu 170 tal- Kap. 12 tiddikjara illi s-soċjeta' konvenuta m'għandiex eċċezzjonijiet prima facie fil-liġi jew fil-fatt xi ġġib kontra l-mertu tal-azzjoin attriċi. Tiddikjara wkoll illi s-soċjeta' attriċi resqet biżżejjed provi permezz tal- ta' Tony Catania u d-dokumenti annessi, sabiex sodisfaċentement illi s-sorte reklamata huwa kreditu ċert, likwidu u dovut. Għal dawn il-motivi l-Qorti qegħda taqta' u tiddeċiedi l-kawża billi prevja li tiċħad it-talba tas-soċjeta' konvenuta sabiex tingħata l-permess tippreżenta risposta ġuramantata; Tilqa' l-ewwel talba u tiddikjara illi ser tagħti sentenza bid-dispensa tas-smiegħ tal-kawża ai termini tal-Artikoli 167 et sequitur tal-Kapitolu 12 tal-Liġijiet ta' Malta; Tilqa' t-tieni talba, tiddikjara lis-soċjeta' konvenuta debitriċi tas- soċjeta' attriċi fis-somma ta' mija u ħamsa u sebgħin elf, seba' mija u tlieta u tletin ewro u ħamsa u disgħin ċenteżmu (€ 175,733.95).liema ammont jirrappreżenta bilanċ dovut fuq servizzi reżi mis-soċjeta' attriċi lis-soċjeta' konvenuta; Tilqa' t-tielet talba u tikkundanna lis-soċjeta' konvenuta tħallas lis- soċjeta' attriċi s-somma imsemmija ta' € 175,733.95. Bl-ispejjez kontra s-soċjeta' konvenuta u bl-imgħax kummerċjali mill-20 ta' Awissu 2020 sad-data tal-ħlas effettiv. Imħallef 15 ta' Lulju 2021 Deputat Reġistratur